Est unu isu sa vida

Est unu isu sa vida. No est deris
chi fia cantende mutos de amore,
cun giovanos amigos tott’ardore
buffende s’abardente in sos zilleris?

Mancu sos pius riccos cavalleris
giughiana su nostru bon’umore;
e oe cun visiones de dolore
tue o vida s’anima mi feris.

Bezzu mi creo; bezzos sos amigos
sunu chi mi faghian cumpagnia;
e paris faeddamus d’una die.

A nos inteder parimus antigos.
Eppuru est deris gioventura mia
chi ti nde ses andada rie rie.